รายงานของรัฐบาลจีนคาดว่าอีกประมาณ 10 ปีข้างหน้า ผู้ชายจีนราว 24 ล้านคนจะไม่มีภรรยา
หนังสือพิมพ์ Global Times ในประเทศจีนอ้างอิงรายงานจากสำนักสังคมศาสตร์จีน ที่ระบุถึงความไม่สมดุลในหมู่เด็กเกิดใหม่ ซึ่งคาดว่าจะกลายเป็นป
รายงานบอกว่า สาเหตุสำคัญประการหนึ่ง ที่ทำให้จีนมีประชากรชายมากกว่าหญิงก็คือการทำแท้งแบบเลือกเพศเด็ก โดยเฉพาะในเขตชนบทห่างไกล อันเป็นผลสืบเนื่องมาจาก นโยบายควบคุมจำนวนประชากรของรัฐบาลจีนซึ่งเริ่มใช้มาตั้งแต่ปี 1979 โดยกำหนดให้ครอบครัวชาวจีนส่วนใหญ่ มีลูกได้เพียงคนเดียวแต่ยังมีข้อยกเว้นสำหรับครอบครัวเกษตรกรในชนบท หรือชนกลุ่มน้อยกลุ่มต่างๆคาดกันว่านโยบายดังกล่าว สามารถคุมกำเนิดประชากรจีนได้ถึง 400 ล้านคนตั้งแต่เริ่มประกาศใช้ ตามค่านิยมของคนจีนนั้น มักจะชื่นชม และต้องการลูกผู้ชายมากกว่าผู้หญิงเพราะเชื่อกันว่า ในอนาคต ผู้ชายจะสามารถทำงานหาเงินได้มากกว่าและเป็นผู้ดูแลพ่อแม่ที่แก่เฒ่า ในขณะที่ผู้หญิงนั้น พอแต่งงานแล้ว ก็จะออกเหย้าออกเรือนไปอยู่บ้านสามีเมื่อประกอบกับเทคโนโลยีสมัยใหม่ ในการอัลตร้าซาวน์ที่สามารถดูเพศเด็ก ได้ตั้งแต่อยู่ในครรภ์จึงทำให้พ่อแม่ชาวจีนจำนวนมากขึ้น ที่มักจะทำแท้งเมื่อทราบว่าได้ลูกสาว หนังสือพิมพ์จีนระบุว่าการทำแท้งแบบเลือกเพศเด็กนี้ ส่งผลให้ปัจจุบัน อัตราส่วนผู้ชายต่อผู้หญิงในประเทศจีนนั้นค่อนข้างแตกต่างกันมากขึ้นเรื่อยๆ โดยตัวเลขเมื่อปี 2005 ชี้ว่ามีเด็กผู้ชายจีนราว 119 คน ต่อเด็กผู้หญิง 100 คนและในบางพื้นที่มีอัตราส่วนเด็กเพศชายสูงถึง 130 คน ต่อผู้หญิง 100 คนซึ่งนั่นจะส่งผลให้ในอีกราว 10 ปีข้างหน้า ผู้ชายจีนจะมีจำนวนมากกว่าผู้หญิงจีนถึง24 ล้านคน Global Times รายงานคำกล่าว ของคณะกรรมการด้านประชากรและการวางแผนครอบครัวว่า การที่มีประชากรชายมากกว่าหญิงนี้นำไปสู่การขยายตัวของปัญหาการแย่งชิง หรือลักพาตัวผู้หญิงรวมทั้งปัญหาการค้ามนุษย์ในพื้นที่ ที่ผู้ชายมีจำนวนมากกว่าผู้หญิงอย่างชัดเจนตลอดจนปัญหาการแต่งงานอย่างผิดกฎหมาย และการบังคับขืนใจ ให้ผู้หญิงไปเป็นโสเภณีในบางพื้นที่ด้วย